
Palawakin ang antipasistang pagkakaisa 


sin ang hanay ng mamamayang Pilipino laban sa 
lumalalang pagyurak sa mga karapatang sibil at 
nagbabadyang lantarang pasistang paghahari. 

Mula 2001, aabot na sa 51 lider at kasapi ng pro- 
gresibong partidong Bayan Muna ang pinatay at 14 
ang dinukot at hindi pa natatagpuan. Labingwalong 
pinuno at myembro ng Anakpawis na ang pinaslang. 
Kinitil ang buhay ng dalawang kasapi ng Gabriela 
Women's Party. Walang humpay ang pagpaslang sa 
mga sibilyan, laluna sa mga magsasakang nagsusu- 
long ng tunay na reporma sa lupa subalit pinarara- 
tangang may kaugnayan sa rebolusyonaryong 
armadong kilusan. Lalong lumalawak ang 
saklaw ng pasistang panunupil kung ibibilang 
din ang napakarami nang kaso ng mga bi- 
gong pagpatay, pagdukot, iligal na 
pang-aaresto at pagkulong at iba't gf 
ibang anyo ng pananakot. ' 

Kaakibat ng serye ng pamamaslang sa 
mga demokratikong pwersa ang puspusang 4 
pagtutulak ng rehimeng US-Arroyo sa mga 
pasistang panukala tulad ng Anti-Terrorism | 
Bill at ng National ID 
System. Ang lahat ng 
ito'y naghahawan ng 
daan para sa pagpapa- 
taw ng paghaharing mili- 
tar sa buong bansa. 

Ngayon pa lamang ay 

Ang brutal na gera 
ng rehimeng 
US-Arroyo 


Mga tampok sa 
isyung ito... 

Araw ng Paggawa 


pe ng 8th ID ang berdugong si Maj. Gen. Jovito Pal- 
paran, Jr. ay nagtayo na ng detatsment ang militar sa 
bawat barangay at tuwi-tuwina'y sinosona ang mga 
komunidad ng maralita. Apat na myembro ng Bayan 
Muna mula sa bayang ito ang dinukot nitong Abril. 
Isa sa kanila ay patay na samantalang ang tatlo ay 
hindi pa natatagpuan. Sa kanayunan ng Eastern 
Visayas, libu-libong mamamayan na ang namakwit sa 
kanilang mga baryo dahil sa mababangis na opera- 
syong militar at walang awang pagpatay ng AFP sa 

mga sibilyan. 

Sa Mindoro, ipinagpapatuloy ng 
mga humalili kay Palparan ang mga 
kahayupang pinalaganap niya sa 
isla nang siya pa ang namumuno sa 
204th Bde. Isa sa pinakahuling bik- 
tima ang mag-asawang Mangyan sa 
Mamburao, Occidental Mindoro na 
pinatay, pinagtataga ang mga 
bangkay at sinunog ng mga militar. 

Sa komunidad ng mga Moro sa 
iba't ibang dako ng kapuluan, ma- 
laon nang mistulang batas militar 
ang naghahari sa dalas ng mga pa- 
nanalbeyds, pambobomba, sapili- 
tang pagpapabakwit, pagsosona, 
iligal na pang-aaresto at walang 
taning na detensyon ng mga ma- 
mamayan dito. 

Sa lalim na ng krisis na kinasa- 
sadlakan ng rehimeng Arroyo, at sa 
tindi na ng pagkakahiwalay nito, 
bangis ng pasismo ang ginagamit 
nitong sandata laban sa mamama- 
yan. 

Inaakala ni Arroyo na ito ang 
susi upang makapanatili siya sa po- 
der at matamasa ang lahat ng kaa- 
kibat nitong kurakot, luho at pribi- 
lehiyo. Ito rin sa tingin niya ang 
mabisang paraan upang madurog 
ang anumang pagtutol sa malulupit 


National ID, Anti-terrorism Bill 
mga pakana ng US 


(Bia na ang panghihimasok ng US para sa kagyat na pag- 
apruba at pagpapatupad sa mga panukala sa pagkakaroon ng 
National ID at batas “laban sa terorismo.” 

Nitong Mayo 4, mariing kinundena ni Liza Maza, kinatawan ng 
Gabriela Women's Party ang direktang panghihimasok ng US sa 
pagbubuo ng panukalang anti-terorismo na nakasampa ngayon sa 
kongreso. Napag-alamang direktang nagdagdag ng mga probisyon 


sa naturang panukala ang mga upisyal ng US sa pamamagitan ng 
isang myembro ng grupong nangangasiwa sa pagbubuo nito. 
Partikular sa isiningit ng US ang mga probisyon kaugnay ng pagtu- 
koy at pagkundena sa mga tinataguriang "kaaway ng estado" at 
kaugnay ng pagsapi sa mga "grupong terorista." 

Upang idiin ang presyur, sinabi ni US Deputy Secretary of State 
Robert B. Zoellick na kailangan munang ipatupad ang mga batas 
“laban sa terorismo” at karagdagang mga buwis bago mabigyang- 
pagkakataon ang Pilipinas na makakuha ng pondo mula sa Millen- 
nium Challenge Account ng US na para umano sa mga proyektong 
pangkaunlaran ng mga atrasadong bansa. ABI 


nomya na puspusang itinutulak ng 
mga pandaigdigang institusyong 
kontrolado ng mga imperyalista tu- 
lad ng International Monetary Fund 
at World Bank. Ang mga patakaran 
at hakbanging ito, tulad ng mga 
dagdag na buwis, walang humpay 
na pagtataas sa presyo ng mga 


ng sahod sa napakababang antas 
upang makaengganyo ng dayuhang 
pamumuhunan, pagbawas sa pondo 
para sa mga panlipunang serbisyo 
at paglalaan ng malaking tipak ng 
badyet ng gubyerno sa bayad- 
utang at pagpapaubaya ng pam- 
bansang patrimonya sa mga man- 


na patakaran at hakbangin sa eko- 

darambong na kumpanya sa pagmi- 
mina at pagtotroso ay mariing ti- 
nututulan ng mga pwersang bini- 
biktima ngayon ng pasistang pan- 
darahas. Sila ang mga pwersang 
masugid na naglalantad at tumutu- 
tol sa pagwasak ng rehimen sa ka- 
buhayan ng mamamayan at pagsu- 
subasta sa pambansang patrimo- 
nya. Sila rin ang pumupukaw, nag- 
oorganisa at nagpapakilos sa ma- 
mamayan upang labanan ang mga 
patakaran at hakbanging nagpapa- 
hirap sa kanila. 

Buong akala ni Arroyo na ha- 
bang panahon niyang masisindak 
at masusupil ang mamamayan at 
walang pakundangan niyang mai- 
patutupad ang anumang naisin ng 
kanyang mga imperyalistang amo. 
Para tiyak niyang masupil ang kan- 


produktong petrolyo, pagpapako 


Nilalaman 


Editoryal 
National ID, Anti-terrorism Bill 
Ang brutal na gera ng rehimen 
Mistulang batas militar sa Samar 
Iligal na pagkulong 
Matatagumpay na TO 
Bigwas sa Quezon 
Araw ng Paggawa 
Korapsyon ng rehimen 
Arroyo-Cojuangco, patuloy 
ang sabwatan sa coco levy 
Rebolusyonaryong pakikibaka 
sa Nepal 
Makasaysayang kumperensya 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 

yang mga kalaban, sadya siyang 
nag-iimbita ng papataas na antas 
ng interbensyong militar ng US. 

Subalit pilit binubura ni Arroyo 
sa kanyang isipan na sa kabila ng 
14 na taong lagim ng pasistang re- 
himeng Marcos, at sa kabila ng 
masugid na suporta rito ng US, 
unti-unting nagbigkis at nag-ipon 
ng lakas ang mamamayan hang- 
gang sa matagumpay nilang napa- 
talsik ang kinamumuhiang dikta- 
dor noong 1986. At nito lamang 
2001, aapat na taon pa lamang 
ang nakalilipas, tiyak na sariwa pa 
sa alaala ni Arroyo ang daluyong 
ng protestang tumapos sa katiwa- 
lian at pandarambong ng sinundan 
niyang presidenteng si Joseph 
Estrada. 

Malinaw ang aral na nahalaw 
mula sa malagim na kabanata ng 
batas militar. Tanging ang mahig- 
pit na pagkakaisa ng pinakamala- 
wak na hanay ng mamamayan ang 
makakapagsansala kundi man ma- 
kapipigil sa banta ng lantarang pa- 
sistang paghahari. Tanging ang 
lakas ng kanilang organisadong 
pagkilos ang makatitiyak sa tuluy- 
tuloy na pagsusulong ng kanilang 
mga kahilingang pangkabuhayan 
at pagpapatupad ng mga hakba- 
ngin para sa kagyat na kaluwagan 
laluna ng mga maralita. 

Ang libu-libong pumirma sa pa- 
hayag nitong Abril 27 laban sa ser- 
ye ng pamamaslang sa mga aktibis- 
tang tunay na nagtataguyod sa ka- 
galingan ng mamamayan ay suma- 
salamin sa tindi na ng pagkakahi- 
walay ng rehimeng Arroyo at sa la- 
wak na ng hanay ng mamamayang 
tumututol sa pasistang panunupil. 
Tungtungan ito sa pagbubuo ng 
malawak na nagkakaisang prente ng 
mamamayan laban sa walang hum- 
pay na paglapastangan sa mga ka- 
rapatang sibil at nagbabadyang pa- 
nganib ng batas militar. Marapat na 
iugnay ang ganitong mga pagsisi- 
kap sa pakikibaka para tuluyan nang 
patalsikin si Arroyo sa poder. ABI 

PANANALANTA NG PASISTANG ESTADO ziz 


Ang brutal na gera 
ng rehimeng US-Arroyo 


alang awat ang pananalasa ng brutal na gerang inilulunsad ng 
Wire Forces of the Philippines laban sa mga sibilyan, ligal na 


demokratikong grupo at institusyong binabansagan nitong ta- 
gasuporta ng Bagong Hukbong Bayan (BHB) at mga prente ng kilusang 
komunista. 
Ang sumusunod ang pinakahuling mga paglabag sa karapatang- 
tao: 


Walong aktibista dinukot sa Quezon. Dinukot ng militar nitong Mayo 
3 ang walong kasapi ng Kadamay-Southern Tagalog sa bayan ng Cala- 
uag. Kinilala ang mga dinukot na sina Leng Jucutan, pangkalahatang 
kalihim ng Kadamay-ST; Wilbert Capistrano; Pulo Capistrano; Virgilio 
Noel, konsehal ng barangay; Elmer Ongaria, tserman ng Sangguniang 
Kabataan; Tess Esguerra; at Sherlita Locario. 

Ayon sa Karapatan- 
Quezon, naghahanda nang 
matulog ang mga biktima 
nang pasukin ng mga 
militar sa ilalim ng South- 
ern Luzon Command 
(Solcom) ang kanilang ti- 
nutuluyang bahay sa Ba- 
rangay Quinalin Ilaya. Hi- 
nalughog ang buong bahay 
at ninakawan ito ng pera. 

Nasa naturang komuni- 
dad si Jucutan, kasama ang 
mga kasapi ng Kadamay-ST, 
upang isadokumento ang 
pinakahuling insidente ng 
iligal na demolisyon ng 
mga komunidad sa kahabaan ng riles. 

Tulad ng inaasahan, agad na itinanggi ng Solcom ang pagdukot sa 
walong aktibista. Kinabukasan, pinalabas pa nitong mga kasapi umano 
ng BHB ang apat sa hinuli. 

Napag-alaman na lamang ng mga organisasyon para sa pagtatang- 
gol ng karapatang-tao na iligal na ikinulong sa isang kampo militar sa 
Gumaca ang mga nawawalang aktibista. Sinampahan ng gawa-gawang 
kasong rebelyon sina Jucutan, Esguerra at Locario. 


44 na magsasaka hinuli sa Bulacan. Dinampot at iligal na ikinulong 
ng militar nitong Mayo 5 ang 44 na residente ng San Miguel, Bulacan. 
Dinala sila sa kampo ng 702nd Brigade Command sa Bongabon, Nueva 
Ecija. 

Pangalawa ito sa serye ng iligal na pang-aaresto ng First Scout 

Ranger Regiment (FSRR) makaraang 
maganap ang mga sagupaan sa 
pagitan ng kanilang mga pwersa at 
isang platun ng Pulang mandirigma 
ng BHB sa magkakaibang baryo ng 
San Miguel. Bigo ang militar na 
lipulin ang mga Pulang mandirigma 
kaya ibinaling nito ang pasistang 
pananalakay sa walang kalaban- 
labang mga sibilyan. 

Noong Abril 24, 12 magsasaka 
ang iligal na inaresto ng mga Scout 
Rangers. Dalawang araw na ikinu- 
long ang mga magsasaka sa Camp 
Tecson sa San Miguel. 

Kabilang sa mga dinampot si 
Ernie Santos, isang 32 taong gu- 


lang na magsasaka. Magpahang- 
gang ngayon, tumatanggi ang mili- 
tar na ilabas si Santos. Natatakot 
namang magsalita si Florante San- 
tiago na kasabay na dinampot ng 
militar. Iginapos at piniringan ang 
mga mata ni Santiago bago kina- 
ladkad sa kanilang sasakyan. Ki- 
tang-kita ang mga marka ng tor- 
tyur na dinanas ni Santiago sa ka- 
may ng militar. 

Mariing kinundena ng mga 
residente ng San Miguel, kasama ng 
kanilang meyor at iba pang lokal 
na upisyal, lokal na pamunuan ng 
simbahan at iba pang demokrati- 
kong sektor ang walang pakunda- 


Mistulang batas militar sa Samar 


ula nang maitalaga si Maj. Gen. Jovito Palparan 


Diosdado L. Abunda, kasapi ng Bayan Muna, 


ngang paglabag ng FSRR sa karapa- 
tang-tao ng mga biktima. Kinunde- 
na rin nila ang tumitinding milita- 
risasyon sa kanilang lugar. 

Lider ng Anakpawis, pinaslang 
sa Bicol. Binaril at napatay noong 
gabi ng Abril 25 sa Pamplona, 
Camarines Sur si Delio "Ka Yoyoy" 
Apolinar, municipal coordinator ng 
Anakpawis sa naturang bayan at 
dating tagapangulo ng Bicol Coco- 
nut Planters Association, Inc. 
(BCPAI), kaanib ng Kilusang Mag- 
bubukid ng Pilipinas (KMP). Itinu- 
turong salarin ang mga ahente ng 
militar na ilang araw na nagman- 
man sa bahay ng biktima. ABI 


sa Ba- 


Jr. sa Eastern Visayas, mistulan nang nakapaila- 
lim sa batas militar ang buong rehiyon, laluna ang 
Samar. Mula Enero hanggang Abril, naisadokumento 
ng Katungod-Sinirangang Bisayas (Katungod-SB) ang 
sampung kaso ng pananalbeyds, anim na kaso ng 
pagkamising (desaperacidos) 
at tatlong kaso ng bigong pa- 
mamaslang. Bunsod nito, ma- 
rami nang mga Samareño ang 
lumilikas patungong Maynila 
at ibang lugar upang makai- 
was sa tumitinding militarisa- 
syon sa isla. 

Kabilang sa pinakahuling 
kaso ng panghaharas ng mga 
tropa ni Palparan ang naiulat 
na panununog sa mga sasak- 
yan ni Pergentino Deri-on Jr, 
isang abugado ng karapatang- 
tao. Dating pangalawang pa- 
ngulo ng Katungod-SB ng 
Eastern Visayas si Deri-on. 
Bago ito, ibinunyag ng Katu- 
ngod-SB ang nakuha nitong 
"order of battle" ng militar kung saan nakalista ang 
36 na aktibista. Kabilang sa listahan ang mga taga- 
pagtanggol ng karapatang-tao, katulad ni Alex La- 
gunzad, pangkalahatang kalihim ng Katungod-SB at 
Atty. Fedelito Dacut na pinaslang noong Marso 14. 

Noong Mayo 3, binaril at iniwang sugatan si 

rangay Sto. Niño, Sulat, Eastern Samar. Si Abunda ay 
isang technologist sa Department of Agriculture. 
Pang-apat na siyang kasapi ng Bayan Muna sa 
Eastern Visayas na inatake sa loob ng dalawang 
buwan. Karugtong ang dalawang kasong ito ng hu- 
mahabang listahan ng mga 
pagpatay sa mga progresi- 
bong lider at elemento sa 
rehiyon at sa buong bansa. 
Gayundin, walang pakun- 
dangan si Palparan sa pagsa- 
lakay sa ordinaryong mama- 
mayan. Karugtong ng serye ng 
pananalakay at panununog sa 
mga komunidad sa gitnang 
Samar noong Marso, binomba 
ng mga helikopter ng Philip- 
pine Air Force ang Barangay 
Catarman, Calbayog City at 
Pambujan sa Northern Samar 
nitong Abril 16, 19 at 20. 
Nitong Mayo 2, may gana 
pang humingi ang berdugong 
si Palparan, Jr. ng karagda- 


gang 300 sundalo para sa kanyang pasistang pagha- 


hari. Sa ngayon, ang 8th ID, na nakabase sa Catba- 
logan, ay may mahigit 6,000 sundalo at elemento ng 
CAFGU na nakapaloob sa tatlong brigada o siyam na 
batalyon, at nakapakat sa Samar, Leyte, Masbate at 
ilang bahagi ng Bohol. [AB 

Aktibistang 
pangkapayapaan, 
iligal na 
ikinulong 


ariing kinundena ng 

GABRIELA ang pagdukot 
at iligal na pagkulong kay 
Angelina Bisufa-Ipong, isang 
aktibistang pangkapayapaan 
mula sa Western Mindanao. 
Nasa pulong-konsultasyon si 
Bisuha sa Anastacia Mission 
Village sa Lumbayao, Aloran, 
Misamis Occidental nang du- 
kutin siya ng mga elemento 
ng 1st "Tabak" ID-Philippine 
Army noong Marso 8. 

Tahasang paglapastangan 
sa usapang pangkapayapaan 
sa pagitan ng National Demo- 
cratic Front of the Philippines 
(NDFP) at ng Government of 
the Republic of the Philippines 
(GRP) ang pagkabinbin kay 
Bisuha. Kasalukuyan siyang 
nakabimbin sa Pagadian City 
Jail sa Zamboanga del Norte at 
sinampahan ng kasong rebe- 
lyon. Hindi siya pinayagang 
magpyansa. 

Sa unang 12 araw ng kan- 
yang pagkakakulong, ipinag- 
kait kay Bisufia ang kanyang 
karapatang makipag-ugnayan 
sa kanyang mga kamag-anak 
at abugado. Ilang beses si- 
yang tinortyur. Noong Marso 
12, siya ay piniringan, igina- 
pos at sekswal na inabuso 
habang pumapalilalim sa in- 
terogasyon. Makailang beses 
siyang inilipat-lipat upang 
hindi agad matagpuan ng 
mga naghahanap na kamag- 
anak at mga organisasyong 
nagtataguyod ng karapa- 
tang-tao. AB] 

MATATAGUMPAY NA OPENSIBA NG BHB Mr 


Philippine Army, binigwasan 
ng BHB sa Quezon 


way ang tagumpay ng isang 

yunit ng Apolonio Mendoza 
Command (AMC) ng Bagong Huk- 
bong Bayan (BHB) sa South Que- 
zon na biguin ang papatinding 
operasyong militar sa prubinsya. 
Nanaig ang mga Pulang mandirig- 
ma sa dalawang magkasunod na sa- 
gupaan noong Abril 24 laban sa 
201st Bde dahil sa maayos na pag- 
basa sa sitwasyon at mataas na 
mapanlabang diwa sa gitna ng 
ilang araw nang operasyong mili- 
tar. 

Naganap ang nasabing mga 
labanan sa Sityo Villaminda, Ba- 
rangay Sto. Nifo-Ilaya, Lopez, 


[e matinding bigwas sa kaa- 


Quezon na nagresulta sa 

pagkamatay ng di kukulangin sa 11 
sundalo. Malaon nang naglulunsad 
ang mga yunit ng 201st Bde ng 
Civil Military Operations-Re- 
engineered Special Operations 
Team (CMO-RSOT) sa anim na 
barangay ng Lopez kabilang ang 
Sto. Niño-Ilaya. 

Naganap ang unang labanan 
bandang alas-12:20 ng tanghali. 
Ginagalugad noon ng mahigit 100 
tropa ng militar ang paligid ng 
lugar na hinihimpilan ng isang yu- 
nit ng BHB. Palibhasa'y nakahanda 
ang mga gerilya, naunahan nila ng 
putok ang umaabanteng siyam- 
kataong tim ng kaaway. Sa unang 
bugso pa lamang ng putukan, walo 
agad ang tumimbuwang sa militar. 
Tumagal pa ang putukan nang 30 
minuto. Napasabog din ng mga ge- 
rilya ang inihanda nilang bomba sa 
bukana ng kinalalagyan ng himpi- 
lan kaya lalo pang lumaki ang pin- 
sala sa kaaway. Maayos na nakaa- 
tras ang mga kasama nang walang 
anumang natamong kaswalti. 

Noong bandang alas-5 naman 
ng hapon, binalikan ng 10-kataong 
. iskwad ng BHB 

\ ang lugar na 
pinaglaba- 
nan. Mula sa 
mataas at pa- 
borableng pu- 

sisyon, mu- 

ling pinaputukan ng mga Pu- 
lang mandirigma ang mga sun- 
dalo sa loob ng 15 minuto. Wa- 
lang nagawa ang militar kahit 
higit silang nakararami. Tila 
mga asong bahag ang buntot 
silang nagtakbuhan habang pi- 
napuputukan ng mga gerilya. 

Tulad ng dati na nilang na- 
kagawian, mga sibilyan ang pi- 
nagbalingan ng karahasan ng 
mga duwag na militar. Inaresto 
ng AFP si Ben Sarmiento ng 
Sityo Villaminda noong Abril 
25. Hinaras din nila maging 
ang mga residente ng mga ka- 
ratig-barangay. Sa katunayan, 
iligal ding inaresto sina Poling 
Evangelista at Ruel de San Luis 
na naninirahan sa Sityo Balis- 
wang, San Francisco B, Lopez, 
Quezon. 

Sa Bulacan. Tinangkang 
durugin noong Abril 24 ng pi- 
nagsanib na pwersa ng First 
Scout Ranger Regiment (FSRR) 
at 56th IB ang isang nakahim- 
pil na platun ng BHB sa Sityo 
Sulucan, Barangay Balaong, 
San Miguel. Bagamat ang kaa- 
way ang siyang nakauna, naa- 
gaw ng BHB ang inisyatiba sa 
labanan. Ayon sa pahayag ng 
Eastern Bulacan Command no- 
ong Abril 26, aabot sa 10 sun- 
dalo ang napatay sa sagupaan 
habang anim ang sugatan sa 
panig ng BHB. Dahil sa mga 
kaswalting ito, dinampot at 
pinahirapan ng militar ang 12 
residente ng Barangay Balaong. 

Sa Negros. Tinambangan at 
pinarusahan ng isang pangkat 
ng BHB noong Abril 29 sa 
Barangay San Pablo, Manapla, 
Negros (Occidental si Sgt. 
Tranquilino Malcredo, isang 
operatibong paniktik ng 11th 
IB. Duguan ang mahabang re- 
kord ng 11th IB sa paglabag sa 
karapatang-tao saan man ito 


maipakat, maging sa Panay, 
Mindanao o Bohol. ABI 
6 


Araw ng Paggawa 


Pagdiriwang, masigla't 


matagumpay; 


mensahe ni Arroyo, binatikos 


ariing binatikos ng mga 
M nanasagana nitong Mayo 1 

ang patuloy na pagtanggi ni 
Gloria Arroyo na tugunan ang mala- 
on na nilang iginigiit na umento sa 
kanilang sahod. 

Sa desperadong tangkang ipaki- 
tang kinakalinga ng kanyang rehi- 
men ang mga manggagawa, nagpa- 
hiwatig si Arroyo na iuutos niya sa 
Araw ng Paggawa ang pagtataas sa 
sahod. Sa halip, pagdating ng 
takdang araw ay hiniling lamang 
niya sa mga regional wage board na 
maglabas ng rekomendasyon sa 
loob ng 30 araw hinggil sa petisyon 
ng mga manggagawa para sa dag- 
dag na sahod. 

Taliwas ito sa kahilingan ng 
mga manggagawa na isabatas ang 
pagtataas ng sahod. Sa halip, ida- 
daan pa rin ito sa mga wage board, 


na dominado ng 
Department of Labor and Employ- 
ment at ng mga kinatawan ng mga 
kapitalista at dilawang lider-unyon. 
Tahasan itong instrumento ng esta- 
do para ipako ang sahod ng mga 
manggagawa. 


reaksyunaryong 


Masiglang pagdiriwang, 
matatag na paglaban 

Sa kabila ng pagwawalambahala 
ni Arroyo sa kanilang kagalingan, 
pursigido ang mga manggagawa na 
ipaglaban ang makatarungang sa- 
hod at iba pang nararapat na 
benepisyo at karapatan sa pagga- 
wa. Noong Mayo 1, aabot sa 
ilampung libong manggagawa at 
iba pang sektor ang humugos sa 
lansangan sa iba't ibang lugar sa 
bansa. Muling isinigaw sa araw na 
ito ang ilang taon nang iginigiit na 

P125 umento sa minimum na ara- 
wang sahod ng mga manggagawa 
at P3,000 pagtaas sa sweldo ng 
mga kawani ng gubyerno. 
Kinundena rin nila ang pagpaslang 
sa mga lider at kasapi ng iba't 
ibang organisasyon at iginiit ang 
katarungan para rito Tampok ding 
isyu para sa araw na ito ang lalong 
pagbulusok ng kabuhayan ng 
mamamayan dulot ng sunud-sunod 
na pagtaas ng presyo ng mga 
produktong petrolyo at ng dagdag 
na VAT. Iginiit nila ang pagpapa- 
talsik sa rehimeng US-Arroyo. 

Pinangunahan ang pagdiriwang 
sa buong bansa ng Kilusang Mayo 
Uno (KMU) na nilahukan din ng 
Bagong Alyansang Makabayan 
(BAYAN), Bayan Muna, Kilusang 
Magbubukid ng Pilipinas, Anakpa- 
wis, Kadamay, GABRIELA, Anakba- 
yan, League of Filipino Students, 
Alliance of Concerned Teachers, 
COURAGE at marami pang iba. 

Sa Kamaynilaan, nagtipon ang 
mga manggagawa sa magkaka- 
ibang lugar--sa tapat ng Philip- 
pine General Hospital sa Taft: Mo- 
riones, Tondo; Carriedo, Plaza Mi- 
randa sa Quiapo, TM Kalaw at iba 
pa--at pagkatapos ay nagmartsa 
patungong Liwasang Bonifacio 
kung saan isinagawa ang isang 
programa. 

Nilahukan ang programa sa 
Liwasang Bonifacio sa Maynila ng 


Sa kabila ng pagwawalambahala ni 
Arroyo sa kanilang kagalingan, pursigido 
ang mga manggagawa na ipaglaban ang 

makatarungang sahod at iba pang 

nararapat na benepisyo at karapatan 


humigit-kumulang 20,000 katao. 
Kinatampukan ito ng pagbubukas 
sa isang mural para sa ika-25 
anibersaryo ng Kilusang Mayo Uno, 
mga mensahe ng mga lider ng iba't 
ibang organisasyon at mga 
personalidad, mga pangkulturang 
pagtatanghal, pagsunog sa effigy 
(imahen) ni Gloria Arroyo at 
pagpapalipad ng mga kwitis sa 
pagtatapos ng programa. 

Sa Central Luzon, dumagundong 
sa pagdiriwang hindi lamang ang 
kahilingan para sa dagdag na sahod 
kundi pati na rin ang paggigiit ng 
katarungan para sa mga biktima ng 
masaker sa Hacienda Luisita. Baga- 
mat hinarang ng mga pulis, mahigit 
5,000 manggagawang kasapi ng 
Workers Alliance in Region III at 
BAYAN ang nagtipun-tipon sa tapat 
ng kampo ng Northern Luzon Com- 
mand sa Tarlac City. Galing sila sa 
mga prubinsya ng Bulacan, Nueva 
Ecija, Aurora, Pampanga, Tarlac, 
Bataan at Zambales. 

Sa Southern Tagalog, idinaos 


Mga Pinay, naglunsad ng martsa-rali sa New York 


NAGLUNSAD ng isang martsa-rali New York City, USA noong Mayo 1 
ang mahigit 100 kababaihang Pilipino na kasapi ng Working Wo- 
men's Contingent. Nagtipun-tipon sila bandang tanghali sa mataong 
Washington Square sa Manhattan para magtanghal ng programa 
laban sa imperyalistang globalisasyon, at pagkatapos ay nagmartsa 


patungo sa Broadway at Union Square, na dinadayo rin ng malaking 
bilang ng publiko. 

Ilan sa mga nagsalita hinggil sa pangangailangan ng pagkakaisa 
laban sa imperyalistang globalisasyon ang mga lider ng DAMAYAN 
Migrant Workers Association, GABRIELA Network, Women's Anti- 
Imperialist League (WAIL) at iba pang aktibista mula sa mga orga- 
nisasyon ng Southeast Asia at Latin America. ABI 

sa paggawa. 


naman ang multisektoral na mga 
pagtitipon sa Lipa, Batangas; 
Imus, Cavite; Antipolo, Rizal; 
Lucena City sa Quezon at sa Lagu- 
na. Ilandaang manggagawa at 
tagasuporta nila ang nagtipon sa 
Baguio City at Bicol. 

Samantala, umabot sa 10,000 
ang kumilos sa mga syudad ng 
Bacolod, Iloilo, Tacloban at Cebu 
at sa bayan ng Kalibo sa Aklan. 
May mga pagkilos din sa Minda- 
nao—sa mga lunsod ng Davao, 
Gen. Santos, Cotabato at iba pa. 


Bahag ang buntot ni Arroyo 

Sa matinding takot ni Arroyo sa 
poot ng mga manggagawa, umabot 
sa 16,000 kapulisan ang idineploy 
ng PNP sa Metro Manila nitong 
Mayo 1, kabilang ang ilang nagmu- 
la pa sa ibang rehiyon. 

Pinabantayan nito maging ang 
Plaza Miranda (kahit may kalayuan 
pa ito sa Malakanyang). Binakuran 
ng mga container van at alambreng 
tinik ang lugar. 

Samantala, isang lalaking naki- 
halo sa hanay ng mga raliyista sa 
Liwasang Bonifacio at nangunguha 
ng kanilang litrato ang hinuli ng 
mga manggagawa. Kinumpiska nila 
ang kamerang ginamit ng lalaki at 
ang kanyang ID. Nang ipagbigay- 
alam ito sa pulisya, dali-daling iti- 
nakwil ni NCRPO Chief Avelino 
Razon ang nahuling lalaki at sina- 
bing hindi ito pulis kundi ahente 
ng Intelligence Service of the AFP 
(ISAFP). 

Isa ring ahente ang nahuli ng 
mga manggagawa sa rali sa Laguna 
at nakumpiskahan ng kal .45 baril. [B 

Mga detalye ng korapsyon ng rehimen 


pulis-heneral na tumatabo ng 

limpak-limpak na salapi sina 
Mike Arroyo na itinago sa kodang 
M1, ang anak nitong si Mikey Arro- 
yo (M2) at kapatid na si Ignacio 
"Iggy" Arroyo (JS7) bilang mga 
pangunahing padrino ng hweteng 
ngayon. Ayon pa sa heneral, 
inangkin ng tatlong ito ang kulek- 
syon ng lagay mula sa hweteng 
matapos mahalal si Gloria Arroyo 
noong nakaraang taon. Tinatayang 
aabot sa P7 milyon kada buwan 
bawat prubinsya ang nakukulekta 
ng nakatatandang Arroyo habang 
tumatanggap naman ng P3 milyon 
bawat buwan kada prubinsya si 
Mikey. Kahit nakabase sa Visayas, 
nakakukuha ng P3 milyon hang- 
gang P5 milyon si Iggy Arroyo 
mula sa mga panginoon ng hwe- 
teng sa Luzon. 

Ang iskandalong ito ang pina- 
kahuli lamang sa mahabang lista- 
han ng nabubunyag na mga detal- 
ye kaugnay ng malawakang korap- 
syon at anomalya ng pamilyang 
Arroyo at mga kroni nito. Kasunod 
ito ng iskandalo hinggil sa magar- 
bong pamumuhay ni Mike Arroyo 
nang tumira siya sa loob ng tat- 
long araw noong Marso sa pinaka- 
mahal na pahingahan sa isang ho- 
tel sa Las Vegas, Nevada, USA (na 
nagkakahalaga ng 520,000 o ka- 
tumbas ng mahigit P1 milyon 
isang gabi). 

Halos kasabay nito, ibinunyag 
ni Sen. Jinggoy Estrada ang sarisa- 
ring anomalya sa PAGCOR, ang tra- 
disyunal na palabigasan ng sinu- 
mang pangkating nasa poder. Pina- 
ngangasiwaan ang PAGCOR ngayon 
ni Ephraim Eugenio, matalik na 
kaibigan ni Mike Arroyo at kilalang 
galamay ng mag-asawang Arroyo. 
Bukod sa kinukurakot ni Eugenio at 
mga alipures nito, hinuhuthutan 
din ni Eugenio ang PAGCOR, sa 

Taste ng isang retiradong 


ngalan ng kanyang mga padrino. 
Nitong taon, aabot sa P489 
milyon ang nawawala sa pondo 4 
ng PAGCOR dahil ipinambayadyf# 
diumano ito ng upa ng isang Ẹ 
casino (pasugalan) ng PAGCOR 
sa isang hotel. Ngunit nang siya- 
satin ito, hindi ito kabilang sa lis- 
tahan ng mga gastos ng casino at 
lampas doble ito sa karaniwang 
halagang ibinabayad ng 13 ibang 
casino ng PAGCOR sa kani-kani- 
lang mga inuupahang espasyo. 
Gayundin, milyun-milyon ang nag- 
lalaho na lamang sa PAGCOR dahil 
ginagamit itong pambayad sa 219 
na konsultant at iba pang empleya- 
do at alipures na ipinasok dito ng 
rehimen. 

Malalaki man o maliliit, walang 
sinasanto ang mag-asawang Arro- 
yo. Ultimong pagpapagawa ng mga 
uniporme ng mga empleyado sa 
Malakanyang ay pinakialaman na 
rin nila. Aabot sa P8 milyon ang 
halaga ng iginawad na kontrata sa 
isang suplayer para diumano sa 
bagong uniporme. Napakalaki ng 
halaga, ayon sa suplayer, dahil ka- 
lahati nito ay napunta sa isang 
malapit na kaibigan ni Mike Arroyo. 

Kasabay ng lantarang pangu- 
ngulimbat ng mga nasa Malakan- 
yang, nag-uunahan naman ang iba 
pang mga upisyal ng gubyerno, 
militar at pulis sa paglimas sa 
natitirang rekurso ng bayan. 

Pinakalitaw na rito ang panda- 
rambong ni Maj. Gen. Carlos Garcia, 
dating comptroller o ingat-yaman 
ng AFP. Aabot na sa P303 milyon 
ang napapatunayang kinulimbat ni 
Garcia, kanyang asawa at mga anak 
mula sa pondo ng AFP. 

Sa likod ng kaso ni Garcia ang 
mas malaki pang kaso ng pangu- 
ngulimbat kung saan sangkot ang 
lihim na grupo ng mga nakatataas 
na upisyal-militar, ang dating kali- 
him ng depensa at kasalukuyang 


DA 
SN 


PAS, 


kalihim ng Department of the 
Interior and Local Government na 
si Angelo Reyes at mismong si 
Gloria Arroyo. Pinaghahati-hatian 
ng maraming upisyal-militar ang 
kikbak mula sa mga kontrata at 
biniling suplay at kagamitan ng 
AFP. 

Ngunit mas malaki ang nakoko- 
po ng isang mas maliit na grupo 
mula sa napakalaking pondong 
ibinibigay ng US bilang pamalit sa 
mga gastos ng AFP tuwing mayro- 
ong Balikatan. Tatlong matataas 
na upisyal, bukod kay Garcia, ang 
bumubuo sa maliit na grupong ito. 
Dagdag sa pondo ng Balikatan, 
pinagpipistahan din ng grupo ang 
pondong ibinibigay ng United 
Nations (UN) bilang pamalit sa 
nagagastos ng AFP tuwing may lu- 
malahok na mga sundalong Pilipi- 
no sa mga operasyon ng UN sa iba- 
yong dagat. 

Bago si Garcia, nariyan ang 
panghuhuthot ni Gen. Jacinto 
Ligot, comptroller ng AFP sa ilalim 
ng panunungkulan ni Reyes bilang 
kalihim ng depensa. Dalawang 
mansyon sa US, samutsaring ari- 
arian sa Pilipinas at milyun-mil- 
yong piso rin ang produkto ng 
pangungulimbat ni Ligot. ABI 

Arroyo-Cojuangco, patuloy 
ang sabwatan sa coco levy 


uli na namang nabunyag 
ang maanomalyang sabwa- 
tan nina Gloria Arroyo at 


Eduardo "Danding" Cojuangco 
upang kopohin ang pondo ng coco 
levy at ipagkait ito sa mga marali- 
tang magniniyog. Ang pondong 
ito, na sapilitang kinulekta ng dik- 
tadurang Marcos mula sa mga 
magniniyog noong dekada 1970, at 
inilagak sa bangkong kontrolado ni 
Cojuangco ay iligal na ginamit para 
bilhin ang 47% ng sapi ng San 
Miguel Corp. (SMC). Nang 
mapatalsik ang diktadu- 
rang Marcos noong 1986, 
hinawakan ng gubyerno 
ang mga sapi sa pamama- 
gitan ng Presidential 
Commission on Good 
Government (PCGG). 
Mula noon, sarisari 
nang maniobra at sab- 
watan ang ginawa nina 
Cojuangco. at mga 
naghaharing pangkatin 
para pag-agawan at 
kontrolin ang pon- 
dong dapat ay pagma- 
may-ari ng maliliit na magniniyog. 
Nabunyag ang pakikipagsabwa- 
tan ni Arroyo kay Cojuangco nang 
ipahayag nitong Abril 29 ni Hay- 
dee Yorac, tagapangulo ng PCGG na 
magbibitiw na siya matapos ang 
mahabang pakikipagtunggali sa re- 
himeng Arroyo kaugnay ng mga 
ari-ariang binili sa pamamagitan 
ng pondong coco levy. Dalawang 
buwan nang pinagbibitiw ng rehi- 
men si Yorac dahil sa kanyang 
pagtutol sa planong pagbebenta sa 
27% sapi na hawak ng gubyerno sa 
SMC. Gayundin, kabangga ng rehi- 
men si Yorac sa mga plano nitong 
makipag-areglo kay Danding Co- 
juangco kaugnay ng kontrol sa mga 
saping ito. Malaon nang tinututu- 

lan hindi lamang ni Yorac kundi ng 
mga magniniyog ang anumang pa- 
kikipag-areglo kay Cojuangco. No- 
ong nakaraang taon, ibinunyag at 
tinawag ni Yorac na "iligal at imo- 
ral" ang kasunduan nina Arroyo at 
Cojuangco na inareglo ni Dante 
Ang na magbibigay ng mas masak- 
law na kontrol kay Cojuangco kapa- 
lit ng malaking halaga. 

Hayagang binabatikos ni Yorac 
ang papalaking kontrol ni Danding 
Cojuangco sa San Miguel sa na- 
karaang apat na taon at ang lan- 


tarang pagsuporta rito ni Arroyo. 
Isa sa nilabanan ni Yorac ang pag- 
bebenta ni Cojuangco ng mga sapi 
noong 2002 sa Kirin Brewery, isang 
kumpanyang Hapones. Nanghima- 
sok si Arroyo kaya nakapasok ang 
Kirin. Nagresulta ito sa pagdami ng 
mga tauhan ni Cojuangco sa board 
of directors o lupong tagapangasi- 
wa ng kumpanya dahil pumaloob 
ang mga tauhan ng Kirin sa domi- 
nanteng bloke ni Cojuangco. Kaya 
bukod sa 20% hawak ni Cojuangco, 
sa aktwal ay hawak din niya ang 
20% sapi ng Kirin. 

Nitong taon, muli pang lumiit 
ang bahagi ng SMC na kontrolado 
ng gubyerno nang magbenta si Co- 
juangco ng karagdagang sapi ng 


SMC sa publiko. Dahil dito, naka- 
takdang bumaba sa 23% mula sa 
27% ang hawak na sapi ng gubyer- 
no. Maaari ring matanggal sa board 
of directors ng SMC ang isa sa 
limang kinatawan ng gubyerno. Sa 
kabila nito, hindi lamang sinupor- 
tahan ni Arroyo ang pagbebenta, 
tahasan pa nitong inatasan ang 
mga kinatawan ng gubyerno sa 
SMC na suportahan ang anumang 
pakana ni Cojuangco. 

Bahagi ng sabwatan nina Arro- 
yo at Cojuangco para kapwa sila 
makinabang ang malaon nang 
balak ni Arroyo na ibenta ang mga 
saping hawak ng gubyerno sa SMC. 
Ayon kay Arroyo, habang nakatali 
ang pondo sa San Miguel, 

interes lamang nito ang 
napupunta sa kaban ng 
rehimen. Samantala, bi- 
lyun-bilyong piso ang 
kikitain ng gubyerno 
kung ibebenta ang 
mga sapi. Minama- 
dali nitong ipagbi- 
li ang mga sapi 
habang hindi pa 
pinal ang desisyon 
ng Korte kung sino 
ang tunay na 
nagmamay-ari 
ng pondo para 
kung pumabor man ang hatol kay 
Cojuangco ay napagkakitaan na ng 
rehimen ang mga sapi. Ang natu- 
rang mga sapi ay isa sa iilan na 
lamang na natitirang pag-aaring 
hawak ng estado na maaari pa ring 
pagkakitaan nang malaki-laki ng 
naghaharing pangkatin. Tinata- 
yang aabot sa P47 bilyon ang ha- 
laga nito. 

Ang totoo ay si Cojuangco rin 
lamang ang may kakayahang bumi- 
li sa mga pinagtatalunang sapi ng 
SMC. Sa gayon, kapag nabili ito ni 
Cojuangco, makakamit niya ang 
malaon na niyang inaasam na kon- 
trol sa SMC, at tatabo ang pangka- 
ting Arroyo ng bilyun-bilyon mula 
sa transaksyon. ABI 

KP SA IBAYONG DAGAT 


Patuloy ang pagsulong ng rebolusyonaryong 
pakikibaka sa Nepal 


uong-husay na nasasamanta- 
Be ng Communist Party of 

Nepal (Maoist) [CPN(M)] at 
ng pinamumunuan nitong People's 
Liberation Army (PLA) ang pampu- 
litikang krisis sa Nepal para paigti- 
ngin ang armadong rebolusyon. 
Sunud-sunod na malalaki't maliliit 
na opensiba ang matagumpay na 
nailunsad ng PLA mula nang mag- 
pataw ng batas militar si Haring 
Gyanendra noong Pebrero bunsod 
ng paglakas ng armadong rebolu- 
syon. 

Siyam na taon nang naglulun- 
sad ng digmang bayan ang CPN(M) 
sa Nepal, isang maliit at mabundok 
na bansa sa hilaga ng India na na- 
kapailalim sa isang pyudal na mo- 
narkiya. 

Sa serye ng mga opensiba ng 
PLA nitong huling mga buwan, 
malulubhang pinsala ang tinamo 
ng reaksyunaryong Royal Army sa 
iba't ibang panig ng bansa kabi- 
lang ang palibot ng kabiserang 
Kathmandu. Ilampung sundalo ng 
gubyerno ang napatay 
sa mga sagupaan at 
daan-daan naman ang 
nasugatan. 

Upang ilingid sa 
mamamayan ang pag- 
kayanig ng rehimen at 
iwasan ang pagbagsak 
ng moral ng mga pa- 
sistang tropa, binusa- 
lan ni Gyanendra ang 
masmidya. 

Subalit bigo ang 
rehimen sa tangkang 
pahupain ang galit ng 
mamamayan. Ang 11 
araw na pangkalaha- 
tang welga mula Abril 

2 ay nagpakita ng napakalawak na 
suporta ng mamamayan sa panawa- 
gan ng mga rebolusyonaryong 
pwersa na wakasan ang pyudal na 
monarkiya. Ito na ang pinakamata- 
gal na pangkalahatang welga sa ka- 
saysayan ng Nepal. Naparalisa nito 
ang kalakhan ng transportasyon at 
naisara ang karamihan ng mga pab- 
rika, pamilihan, upisina ng gubyer- 
no, paaralan at mga negosyo. 
Desperado ang rehimen. Ha- 
bang sabay na naglalagablab sa bu- 
ong bansa ang malawakang welga 
at ang mga armadong opensiba ng 
hukbong bayan, lalong naging des- 
perado ang mga hakbang ng estado. 
Pinag-ibayo ng Royal Army ang pa- 
sistang pandarahas nito sa mama- 
mayan laluna sa mga base ng mga 
pwersang Maoista. Sa distritong Ka- 
pilbastu, halimbawa, may isanda- 
ang bahay ang sinunog ng mga 
sundalo at 12 katao ang pinaslang 
kabilang ang ilang aktibistang 
Maoista. Libu-libong mamamayan 
ang napwersang lumikas patungong 


India bunga ng pasistang kampan- 
ya. 

Kasabay ng pasistang pandara- 
has, desperado ring nagpapalaga- 
nap ang rehimen ng malisyosong 
mga kasinungalingan laban sa re- 
bolusyonaryong kilusan. Nagpapa- 
rada ito ng mga ordinaryong ma- 
mamayan sa telebisyon at pinala- 
labas na sila ay mga sumukong 
Maoista. Ipinagkakalat din ng Roy- 
al Army na may nagaganap uma- 
nong bangayan sa hanay ng lidera- 
to ng CPN(M). 

Ngunit hindi mapigil ng mga 
hakbangin ng rehimen ang pagka- 
kahiwalay nito hindi lamang sa Ne- 
pal kundi sa internasyunal na ko- 
munidad. 

Sa kabilang panig, tuluy-tuloy 
naman ang pag-unlad ng rebolu- 
syonaryong gubyerno sa malawak 
na kanayunan ng bansa. Habang 
sumasahol ang pampulitikang kri- 
sis sa Nepal, bumibilis ang pagsu- 
long ng matagalang digmang ba- 
yan. [AB] 

KP SA IBAYONG DAGAT 


Makasaysayang kumperensya 
sa Bandung, ginunita 


Struggle (ILPS) ang paggunita sa ika-50 anibersaryo ng 

pagdaraos ng Bandung Asia-Africa Conference (BAAC) 
nitong Abril 13-14 sa Bandung, Indonesia. Ang paggunita, na 
dinaluhan ng mga kinatawan mula sa 14 na bansa at 40 
organisasyong masa ay nagbigay-pugay sa 10 prinsipyo ng 
mapayapang ugnayan sa pagitan ng mga bansang naggiit ng 
kalayaan laban sa kolonyalismo. Ilan sa mga prinsipyong ito 
ang pagrespeto sa teritoryo ng bawat bansa, di pagsasalakay- 
an, di panghihimasok ng mga bansa sa mga internal na usa- 
pin, pagkakapantay-pantay at kagalingan. 

Dahil ang sitwasyon sa ekonomya, pulitika at militar ng 
mga atrasadong bansa ay mas masahol ngayon kaysa noong 
1955, ang mga mamamayan ng mga atrasadong bansa ay la- 
long naghuhumiyaw para sa kalayaan sa pagsasamantala at 
pandarambong ng imperyalismo at globalisasyon. Bilang pag- 
taguyod sa pamana ng BAAC, pinagtibay ng mga nagsipagda- 
lo ang pagpapatuloy ng pakikibaka para sa kasarinlan, pagpa- 
pasya-sa-sarili at kapayapaan laban sa imperyalistang gera at 
globalisasyon. 

Ang BAC ay inilunsad noong Abril 1955 sa pangunguna 
nina Presidente Sukarno ng Indonesia at Premier Zhou Enlai 
ng China at dinaluhan ng 29 na bansa. Pinirmahan dito ang 
isang deklarasyon ng pagtutulungan ng mga bansang bagong 
laya sa kolonyalismo at lokal na naghaharing uri. Ito ay isang 
makasaysayang pagtitipon ng mga atrasadong bansa para la- 
banan ang kolonyalismo, itaguyod ang pagkakaisa at pagtu- 
tulungan tungo sa pag-unlad batay sa mutwal na interes. Ang 
kumperensyang ito ang nagluwal sa Non-Aligned Movement 
noong 1961 na kinapalooban ng 77 atrasadong bansa. Kina- 
tawan nila ang hinaing para sa kalayaan ng mga mamamayan 
sa buong mundo laban sa imperyalismo at digmaang nukle- 
yar. [AB] 

Puma? ng International League of People's 


N BALITA | 


Mga atake sa mga mamamahayag, 
nagpapatuloy 


DALAWANG mamamahayag ang pinagbaba- 
ril dahil sa kanilang paninindigan laban sa 
korapsyon at mga anomalya. Namatay si 
Klein Cantoneros, komentarista ng DXAA- 
FM noong Mayo 4 sa pO City. Noong 
Abril 29, binaril at pg 
lubhang nasugatan 
si Nestor Seguis- 
mundo, komentaris- 
ta ng DZXE ng Vi- 
gan, Ilocos Sur. 
Halos magkasu- 
nod na naganap ang 
mga pag-atake sa 
panahong ipinagdi- 
riwang ng mga mamamahayag ang World 
Press Freedom Day (Pandaigdigang Araw 
para sa Malayang Pamamahayag) nitong 
Mayo 3. Kasabay nito, tinukoy ng komite 
ng US para sa proteksyon ng mga 
mamamahayag na isa ang Pilipinas sa pina- 
kamapanganib na lugar sa mundo para sa 
mga mamamahayag, kahanay ng Iraq, Co- 
lombia, Bangladesh at Russia. 


Military logistics director ng US, 
nanghimasok sa Pilipinas 


PUMUNTA sa Pilipinas nitong Abril 25 ang 
pinuno ng logistics ng US Pacific Command 
para makipag-usap sa matataas na upisyal 
ng militar at depensa sa bansa hinggil sa 
"kontra-terorismo." 

Layunin ng pagpunta ni Brig. Gen. 
James Lewis Kennon ng US Army na repasu- 
hin ang mga aktibidad ng AFP at militar ng 
US hinggil sa seguridad, kabilang ang pro- 
grama ng AFP hinggil sa pagbili ng mga 
suplay at kagamitang-militar. Ilan sa mga 
kinausap ni Brigadier General Kennon sina 
Sec. Avelino Cruz Jr. ng depensa at Gen. 
Efren Abu, hepe ng AFP. 

Ayon sa embahada ng US sa Pilipinas, 
ang pulong na ito ay bahagi ng serye ng mga 
pag-uusap sa pagitan ng dalawang bansa 
hinggil umano sa mga programa para sa 
sustenidong kakayahang "kontra-terorismo.” 

Operasyong saywar ng US sa Sulu, 
pinaghahandaan 


PINAGHAHANDAAN na ng mga tropang Amerikano 
ang paglulunsad ng mga operasyong saywar sa 
Jolo, Sulu. Nitong Mayo 1, dalawampu't limang 
ekspertong tropang Amerikano ang dumating sa 
Jolo upang magsagawa ng dalawang linggong 
"pagtatasa" sa lugar. 

Ayon sa pinuno ng grupo na si Lt. Col. Greg 
Wilson, ang misyon nila ay alamin kung anu-ano 
raw ang kinakailangang mga serbisyo ng mamama- 
yan sa lugar bilang paghahanda sa ilulunsad na 
civil-military operations ng mga tropang Amerikano 
sa Jolo. Bahagi raw ito ng Visiting Forces Agree- 
ment. 

Ang totoo, operasyong paniktik ang pakay ng 
25 tropang Amerikanong nagsidatingan bilang 
paghahanda sa papataas na antas ng interben- 
syong militar, partikular sa mga erya ng mga Moro. 


Pwersang militar ng US, inaming banat na 


BANAT na banat na ang pwersang militar ng US at 
limitado na ang kakayahan nitong sumabak sa isa 
pang malaking gera. Inamin ito ni Gen. Richard 
Myers sa kanyang pahayag sa harap ng kongreso ng 
US nitong Mayo 3. Si Myers ang tagapangulo ng 
Joint Chiefs of Staff ng US. 

Kung sasabak ang US sa isa pang digma, magi- 
ging mas matagal ito at malalagay sa mas mala- 
king kapahamakan ang mga tropang militar nito. 
Sa ngayon pa lamang sa Iraq at Afghanistan, hindi 
na nasusunod ng mga tropang militar ng US ang 
disenyo ng mabilis at presisong pakikipaglaban. Ni 
hindi nila mapagpasyang nagagapi ang kanilang 
mga kaaway. 

Nagbabala si Myers na mas malalaking kaswalti 
pa ang tatamasain ng US sakaling salakayin ni 
Pres. George W. Bush ang alinman sa Cuba, Iran at 
North Korea--mga bansang kabilang sa binansag- 
an nitong "outposts of tyranny" o mga balwarte ng 
kalupitan. 

Sa ngayon, hindi na makaahon-ahon ang 
138,000 tropang Amerikano sa kumunoy ng Iraq 
habang natatali naman ang 18,000 sundalo sa Af- 
ghanistan. Sa nakaraang dalawang taon, lampas sa 
1,500 sundalong Amerikano na ang namamatay sa 
Iraq, mahigit 11,000 na ang nasugatan at mahigit 
14,000 na ang inilikas dulot ng sarisaring kapan- 
sanan sa pag-iisip na iniresulta ng gera. 

5100 milyon para sa rekonstruksyon 
ng Iraq, nawawala 


AABOT sa 5100 milyon na nakatakda para sa rekons- 
truksyon ng Iraq ang pinangangambahang kinurakot, 
inabuso o winaldas ng mga upisyal ng Coalition 
Provisional Authority (CPA), ang komiteng itinayo at 
tinauhan ng US upang mangasiwa sa okupasyon nito sa 
bansa. Bahagi ng pondong ito ang kita mula sa pag- 
bebenta ng langis ng Iraq at mga ari-arian ng gubyer- 
no ni Saddam Hussein. 

Ayon sa upisyal na nagsagawa ng awdit, sa isang 
bahagi ng Iraq pa lamang, 57 milyon ang nawawala at 
589 milyon naman ang walang karampatang pagtutuos 
(accounting). 

Sa di kumpletong tala ng nagsagawa ng awdit, 
natuklasan nito ang samutsaring anomalya sa panganga- 
siwa ng pondong pangrekonstruksyon. Mayroong kaso ng 
pagbabayad sa isang kontraktor ng dalawang beses para 
sa parehong serbisyo, pagbabayad ng 5300,000 para sa 
mga kinanselang kontrata at pagkawala ng 5700,000 ma- 
tapos umalis ang mga upisyal na nangangasiwa rito. 


Fidel Castro, nanawagan 
para sa pagkakaisa ng mamamayang 
Amerikano at Latino 


IPINANAWAGAN ni Presidente Fidel Castro ng Cuba ang 
pakikipagkaisa ng mamamayan ng US sa kanilang mga 
kapatid na Latino Amerikano sa pakikibaka para sa 
katarungan, katotohan at kaligtasan ng kanilang mga 
lahi. Ipinahayag niya ito sa harap ng isang milyong 
Cubano na nagrali sa Plaza de la Revolucion sa Havana, 
kabisera ng Cuba, noong Mayo 1. 

Kasabay nito, mariing binatikos at kinutya ni Castro 
ang rehimeng Bush na aniya'y sinungaling at sangkot 
mismo sa mga teroristang gawain at pananalakay. Ayon 
kay Castro, pinakahuling halimbawa nito ang kaso ni 
Luis Posada Carilles, isang internasyunal na terorista na 
nahuli sa Venezuela at tumakas noong Marso patungong 
US. Sangkot si Posada Carilles sa mga pakanang desta- 
bilisasyon laban kay Pres. Hugo Chavez ng Venezuela, 
na kilala sa kanyang paggigiit ng pambansang interes 
ng kanyang bansa laban sa imperyalismong US. 

Hindi inaresto ng mga ahente ng US Department of 
Homeland Security si Posada Carilles, at sa halip ay hi- 
nahayaan siyang humingi ng political asylum o magpa- 
kanlong sa gubyerno ng US. Iginiit ni Castro na dapat 
arestuhin ng US si Posada Carilles, ideport siya sa 
Venezuela at ipaubaya sa mga korte roon ang paglilitis 
sa kanya. 

Palawakin ang antipasistang pagkakaisa 


sin ang hanay ng mamamayang Pilipino laban sa 
lumalalang pagyurak sa mga karapatang sibil at 
nagbabadyang lantarang pasistang paghahari. 

Mula 2001, aabot na sa 51 lider at kasapi ng pro- 
gresibong partidong Bayan Muna ang pinatay at 14 
ang dinukot at hindi pa natatagpuan. Labingwalong 
pinuno at myembro ng Anakpawis na ang pinaslang. 
Kinitil ang buhay ng dalawang kasapi ng Gabriela 
Women's Party. Walang humpay ang pagpaslang sa 
mga sibilyan, laluna sa mga magsasakang nagsusu- 
long ng tunay na reporma sa lupa subalit pinarara- 
tangang may kaugnayan sa rebolusyonaryong 
armadong kilusan. Lalong lumalawak ang 
saklaw ng pasistang panunupil kung ibibilang 
din ang napakarami nang kaso ng mga bi- 
gong pagpatay, pagdukot, iligal na 
pang-aaresto at pagkulong at iba't si 
ibang anyo ng pananakot. 1 

Kaakibat ng serye ng pamamaslang sa 
mga demokratikong pwersa ang puspusang 4 
pagtutulak ng rehimeng US-Arroyo sa mga 
pasistang panukala tulad ng Anti-Terrorism | 
Bill at ng National ID 
System. Ang lahat ng 
ito'y naghahawan ng 
daan para sa pagpapa- 
taw ng paghaharing mili- 
tar sa buong bansa. 

Ngayon pa lamang ay 
halos batas militar na ang 
umiiral sa maraming bahagi 
ng bansa. Sa Catbalogan, Sa- 
mar, mula nang italagang he- 


Ki": ang pangangailangan para ibayong bigki- 


ajf 


YN, 


Ang brutal na gera 
ng rehimeng 
US-Arroyo 


Mga tampok sa 
isyung ito... 


PAHINA 3 


Araw ng Paggawa 


pe ng 8th ID ang berdugong si Maj. Gen. Jovito Pal- 
paran, Jr. ay nagtayo na ng detatsment ang militar sa 
bawat barangay at tuwi-tuwina'y sinosona ang mga 
komunidad ng maralita. Apat na myembro ng Bayan 
Muna mula sa bayang ito ang dinukot nitong Abril. 
Isa sa kanila ay patay na samantalang ang tatlo ay 
hindi pa natatagpuan. Sa kanayunan ng Eastern 
Visayas, libu-libong mamamayan na ang namakwit sa 
kanilang mga baryo dahil sa mababangis na opera- 
syong militar at walang awang pagpatay ng AFP sa 


Mga detalye ng 
korapsyon ng rehimen 


PAHINA 6 
PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


